b"\n_START_ARTICLE_\nOdsev (film)\n_START_SECTION_\nVsebina\n_START_PARAGRAPH_\nVarnostnik te\xc4\x8de po podzemni \xc5\xbeeleznici dokler ne pride do sobe iz katere nima izhoda, kjer za\xc4\x8dne prositi svoj odsev za \xc5\xbeivljenje. Nato zlomi ogledalo, vendar njegov odsev vzame enega od kosov stekla in si prere\xc5\xbee vrat, enako se zgodi tudi varnostniku._NEWLINE_Ben Carson (Kiefer Sutherland), suspendirani detektiv, za\xc4\x8dne svoj prvi delovni dan kot no\xc4\x8dni \xc4\x8duvaj v Mayflowerju, luksuzni trgovini ki je \xc5\xbee pet let zaprto zaradi po\xc5\xbeara. V trgovini pa je \xc5\xa1e vedno ostalo veliko ogledal._NEWLINE_Na prvem obhodu Ben vidi ogledalo znotraj katerega so odtisi dlani. V odsevu opazi odprta vrata \xc4\x8deprav so zaprta. \xc4\x8cez \xc4\x8das za\xc4\x8dne Ben dobivati \xc5\xa1e ve\xc4\x8d halucinacij. Kmalu najde denarnico Garya Lewisa, prej\xc5\xa1njega varnostnika (iz za\xc4\x8detka filma), ki je domnevno storil samomor. V denarnici je sporo\xc4\x8dilo ''Esseker''. Ko si ogleda fotografije Garyeve smrti, postane Ben prepri\xc4\x8dan da ogledala prisilijo ljudi po\xc4\x8deti stvari, ki jih druga\xc4\x8de ne bi._NEWLINE_Medtem Benovo sestro Angie (Amy Smart), ubije njen odsev ter si odtrga \xc4\x8deljust in izkrvavi. Ben je ves iz sebe ko najde truplo. V jezi sku\xc5\xa1a uni\xc4\x8diti vsa ogledala v Mayfloweyu vendar so neuni\xc4\x8dljiva. \xc5\xbdeli vedeti kaj ogledala \xc5\xbeelijo in na enem izmed njih se z razpokami izpi\xc5\xa1e ''ESSEKER''._NEWLINE_Ben se odpravi v poplavljeno klet v Mayflowerju, kjer najde manj\xc5\xa1a napisa ''Psihiatri\xc4\x8dne \xc5\xa1tudije'' in ''Bolni\xc5\xa1nica sv. Mateja''. Kmalu najde tudi sobo v kateri je stol, okrog njega pa ogledala. Ben ugotovi da je bil Mayflower zgrajen na mestu kjer je pred tem stala psihiatri\xc4\x8dna bolni\xc5\xa1nica. Svojega policijskega prijatelja Larrya (Jason Flemyng), prosi \xc4\x8de izve kaj ve\xc4\x8d o pacientih in zaposlenih v tej bolni\xc5\xa1nici. Larry najde ime pacientke, Anne Esseker, ki je umrla v mno\xc5\xbei\xc4\x8dnem samomoru ko je bila stara dvanajst let._NEWLINE_Ben preu\xc4\x8di Annine kartoteke in ugotovi da je Anna bila preme\xc5\xa1\xc4\x8dena iz bolni\xc5\xa1nice dva dni pred mno\xc5\xbei\xc4\x8dnim samomorom, zato za\xc4\x8dne verjeti da je Anna \xc5\xa1e vedno \xc5\xbeiva. Medtem Benova \xc5\xbeena Amy (Paula Patton), opazi da se njun sin Mikey (Cameron Boyce) vede druga\xc4\x8de kot njegov odsev. V paniki pokli\xc4\x8de Bena, ki se takoj vrne domov. Skupaj prekrijeta vse predmete, ki odsevajo v hi\xc5\xa1i._NEWLINE_Ben najde Annin dom iz otro\xc5\xa1tva in ugotovi, da je bila kot otrok zelo nasilna in nenadzorovana. Trpela je za shizofrenijo. Pri\xc5\xa1la je pod okrilje zdravnika v bolni\xc5\xa1nici sv. Mateja, ki je verjel da Anna trpi za zelo redko motnjo osebnosti. Verjel je da \xc4\x8de bo Anna privezana na stol in ves \xc4\x8das gledala svoj odsev postala zdrava. Njen brat pove Benu, da so se po njeni vrnitvi domov, ko je bila ozdravljena, za\xc4\x8dele dogajati \xc4\x8dudne re\xc4\x8di z ogledali. Zato jo je njena dru\xc5\xbeina odpeljala v samostan sv. Avgu\xc5\xa1tina, kjer so ogledala prepovedana._NEWLINE_Ben obi\xc5\xa1\xc4\x8de Anno (Mary Beth Peil) v samostanu, ki mu razlo\xc5\xbei da je bila pravzaprav obsedena z demonom, ki se je nato ujel v ogledala. Razlo\xc5\xbei mu da demon ubija ostale du\xc5\xa1e, da bi pri\xc5\xa1el spet do nje, zato se ve\xc4\x8d no\xc4\x8de vrniti._NEWLINE_Medtem Amy odkrije, da je izginil Mikey. Ko skrije svojo h\xc4\x8der v omaro najde Mikeya, ki z no\xc5\xbeem uni\xc4\x8duje pokrivala ki pokrivajo ogledala. Amy ga sku\xc5\xa1a zaustaviti, vendar on pobegne obseden.   _NEWLINE_Ben z gro\xc5\xbenjami s pi\xc5\xa1tolo spravi Anno nazaj v Mayflower in jo prive\xc5\xbee na stol. Pri Benu doma pa sku\xc5\xa1a Mikeya njegov odsev utopiti v vodi. V sobi s stolom se za\xc4\x8dne treti stavba in utripati lu\xc4\x8di. Demoni tako pobegnejo iz ogledal. Znova obsedejo Anno in vsa ogledala v Mayflowerju raznese. Mikey se z Amyino pomo\xc4\x8djo re\xc5\xa1i demona, Bena pa napade obsedena Anna. Ben razstreli stavbo  pomo\xc4\x8djo bencina in tako ubije Anno in demona. _NEWLINE_Ben se izkoplje iz ru\xc5\xa1evin in ugotovi, da ga nih\xc4\x8de od policistov in re\xc5\xa1evalcev, ki so pri\xc5\xa1li na kraj nesre\xc4\x8de, ne vidi, ravno tako pa opazi, da so vsi napisi obrnjeni zrcalno. Spozna da je ujet v zrcalnem svetu resni\xc4\x8dnega sveta. V resni\xc4\x8dnem svetu se pojavijo odtisi dlani na steklu."